স্পঞ্জ (প্রাণী)
পরিফেরা (ইংরেজি: :Porifera) যার সাধারণ নাম স্পঞ্জ (ইংরেজি: :Sponge) হল এক জাতীয় বহুকোষী প্রাণী। ল্যাটিন শব্দ Porus অর্থ ছিদ্র এবং Ferre অর্থ বহন করা। এ শব্দ দুটির সমন্বয়ে পরিফেরা (Porifera) শব্দটি তৈরি হয়েছে। ১৮৩৬ সালে বিজ্ঞানী গ্রান্ট (Grant) প্রথম পরিফেরা (Porifera) পর্বটির নামকরণ করেন। প্রাণিজগতের এই পর্বের (Phylum) প্রাণীরা সাধারণত স্পঞ্জ নামে পরিচিত। এরা সাধারণত সামুদ্রিক এবং অপ্রতিসম (Asymmetrical) প্রাণী। এরা আদিম বহুকোষী প্রাণী।